สพฐ. แนะผู้ปกครองและนักเรียน ม.1 และ ม.4 เช็คให้ชัดเจนว่าสมัครเข้าเรียนออนไลน์เรียบร้อยก่อน ระบบสมัครจะเปิดถึงวันพรุ่งนี้
สพฐ. แนะผู้ปกครองและนักเรียน ม.1 และ ม.4 เช็คให้ชัดเจนว่าสมัครเข้าเรียนออนไลน์เรียบร้อยก่อน ระบบสมัครจะเปิดถึงวันพรุ่งนี้ นายอำนาจ วิชยานุวัติ เลขาธิการคณะกรรมการการศึกษาขั้นพื้นฐาน (สพฐ.) กล่าวว่า จากการเปิดรับสมัครเข้าโรงเรียนของนักเรียนชั้น ม.1 และ ม.4 ที่เปิดรับสมัครผ่านระบบออนไลน์ มาตั้งแต่วันที่ 3 พฤษภาคม 2563 และจะเปิดถึงวันพรุ่งนี้ 12 พฤษภาคม 2563 เป็นวันสุดท้ายนั้น พบโรงเรียนยอดนิยมบางแห่งมีจำนวนผู้สมัครเกินจำนวนรับไปแล้ว แต่ยืนยันนักเรียนทุกคนจะมีที่เรียนในวันเปิดเทอมวันที่ 1 กรกฎาคมนี้อย่างแน่นอน เพราะภาพรวมจำนวนสมัครยังไม่เต็มตามแผนที่วางไว้ คือนักเรียน ม.1 กว่า 600,000 คน และ ม.4 กว่า 400,000 คน สำหรับการสอบคัดเลือกยืนยันทำการสอบในห้องเรียนเพื่อความเป็นธรรม โดยชั้น ม.1 จะสอบในวันที่ 6 พฤษภาคม 2563 ส่วน ม.4 จะสอบในวันที่ 7 พฤษภาคม 2563 โดยจะไม่มีการเลื่อนอีก เพื่อให้สามารถเปิดภาคเรียนได้ตามกำหนด เชื่อจัดการสอบไม่น่ามีปัญหาภายใต้สถานการณ์โรคโควิด-19 เพราะทั้ง 2 ชั้นเรียนเป็นเด็กโตที่รู้เรื่องแล้วและได้ย้ำให้โรงเรียนทุกแห่งทำตามมาตรการป้องกันโรคอย่างเคร่งครัด ตรวจวัดอุณหภูมิ หากพบเด็กคนไหนตัวร้อนแต่ยังพอสอบไหวจะเปิดโอกาสให้สอบโดยจัดห้องพิเศษแยกให้ เพื่อไม่ให้เด็กเสียโอกาสในการเข้าเรียนทันปีการศึกษ 2563